கேள்வி: பெர்ருத்தேனேட்டு - தயாரிப்பு பற்றி தகவல் சொல்.
பதில்: கார ஐதராக்சைடுடன் ருத்தேனியம் டெட்ராக்சைடைச் சேர்த்து குறைப்பதன் மூலம் சோடியம் அல்லது பொட்டாசியம் உப்பாக பெர்ருத்தேனேட்டு தயாரிக்கப்படுகிறது. ::4 RuO4 + 4 KOH -> 4 KRuO4 + 2 H2O + O2 மேலும் குறைக்கப்படுவதைத் தவிர்க்க, குறைவின் செறிவு மற்றும் வெப்பநிலை இரண்டும் கட்டுப்படுத்தப்பட வேண்டும்: ::4 KRuO4 + 4 KOH -> 4 K2RuO4 + 2 H2O + O2 குளோரின் வாயு மூலம் ருத்தேனேட்டு உப்புகளை ஆக்சிசனேற்றம் செய்வது ஒரு மாற்று தயாரிப்பு வழியாகும். சோடியம் புரோமேட்டு நீரிய ருத்தேனியம் முக்குளோரைடைச் சேர்த்து ஆக்சிசனேற்றம் செய்வதன் மூலம் பெர்ருத்தேனேட்டை தளத்தில் உற்பத்தி செய்யலாம். இந்த முறை ஒரு கரும் பச்சை கரைசலை உருவாக்குகிறது. இது பொருத்தமான உப்பை விளைவிக்க பொருத்தமான நேர்மின் அயனி மூலம் துரிதப்படுத்தும்.>
கேள்வி: பெர்ருத்தேனேட்டு - பண்புகள் பற்றி விளக்கவும்.
பதில்: ருத்தேனியம் டெட்ராக்சைடின் பகுதியளவு குறைக்கப்பட்ட வழிப்பெறுதியாக பெர்ருத்தேனேட்டைக் கருதலாம். இது அயனியாகாத சேர்மத்தை விட மிகவும் இலேசான ஆக்சிசனேற்ற முகவராகும். ஆனால் ருத்தேனேட்டு இதன் குறைப்பு மூலம் பல சேர்மங்களை ஆக்சிசனேற்றும் திறன் கொண்டது.
கேள்வி: பெர்ருத்தேனேட்டு - பயன்பாடுகள் குறித்து விரிவாக சொல்லுங்கள்.
பதில்: நிரந்தரமாக மின்சுமையேற்றப்பட்ட நேர்மின்னி கூடிய பெர்ருத்தேனேட்டின் உப்புகள் முதன்மை மற்றும் இரண்டாம் நிலை ஆல்ககால்களை முறையே ஆல்டிகைடுகள் மற்றும் கீட்டோன் ஆக்சிசனேற்றம் செய்ய வினையாக்கிகளாகப் பயன்படுத்தப்படுகின்றன. ஆனால் பெர்ருத்தேனேட்டு எதிர்மின்னி ஆக்சிசனேற்ற முகவராக இவ்வினையில் செயல்படுகிறது. உண்மையான வினையூக்கியாக இல்லாமல், இது என்-மெத்தில்மார்போலின் என்-ஆக்சைடு போன்ற பொருத்தமான கூட்டுப்பொருளால் விரைவாக மீட்டமைக்கப்படுகிறது. டெட்ராபுரோப்பைலமோனியம் பெர்ருத்தேனேட்டு இந்த வினையூக்கி மிகவும் பரவலாகப் பயன்படுத்தப்படுகிறது. இருப்பினும் சில மாற்றுகள் முன்மொழியப்பட்டுள்ளன. அவை அதிக ஆயுட்காலம் மற்றும் வெப்பநிலை நிலைத்தன்மையை வழங்குகின்றன. ஐசோ அமைல் டிரைபீனைல் பாசுபோனியம், மெத்தில் டிரைபாசுபோனியம் மற்றும் டெட்ராபீனைல்பாசுபோனியம் போன்றவற்றின் உப்புகள் போன்ற டிரைபீனைல்பாசுபைன் வழிப்பெறுதிகள் சில குறிப்பிடத்தக்க மாற்று பெர்ருத்தேனேட்டுகள் ஆகும்.